CELEX: C2006/154/51
Language: el
Date: 2006-07-01 00:00:00
Title: Υπόθεση T-128/06: Προσφυγή της  28ης Απριλίου 2006  — Japan Tobacco κατά ΓΕΕΑ — Torrefacção Camelo (παραστατικό σήμα CAMELO)

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/21
            
         Προσφυγή της 28ης Απριλίου 2006 — Japan Tobacco κατά ΓΕΕΑ — Torrefacção Camelo (παραστατικό σήμα CAMELO)
   (Υπόθεση T-128/06)
   (2006/C 154/51)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα Japan Tobacco Inc. (Τόκιο, Ιαπωνία) [εκπρόσωποι: A. Ortiz López, S. Ferrandis González και E. Ochoa Santamaría, δικηγόροι]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Torrefacção Camelo Lda
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Ανακαλώντας την απόφαση του δευτέρου τμήματος προσφυγών της 22ας Φεβρουαρίου 2006, που εκδόθηκε στο πλαίσιο της υποθέσεως R 669/2003-2, να εκδώσει απόφαση με την οποία, τροποποιώντας την εν λόγω απόφαση, [το Πρωτοδικείο] να αναγνωρίσει την αναγκαιότητα εφαρμογής της απαγορεύσεως που περιλαμβάνεται στο άρθρο 8, παράγραφος 5, του κανονισμού για το κοινοτικό σήμα σ' αυτή την υπόθεση και, κατά συνέπεια, κρίνοντας τα προβαλλόμενα από τη Japan Tobacco επιχειρήματα, να προβάλει άρνηση καταχωρίσεως του κοινοτικού σήματος αριθ. 1 469 121·
            
         
               —
            
            
               να καταδικάσει το ΓΕΕΑ στα έξοδα αυτών των διαδικασιών.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Torrefacção Camelo Lda
   
      Σήμα προς καταχώριση: σήμα φέρον παραστατικά στοιχεία (καμήλα, πυραμίδες, φοίνικες) και το όνομα CAFÉ TORREFACTO CAMPO MAIOR CAMELO CAFÉ ESPECIAL PURO Torrefacção Camelo Lda CAMPO MAIOR-PORTUGAL, όσον αφορά προϊόντα της κλάσεως 30 (αίτηση αριθ. 1469121).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα.
   
      Αντιταχθέν δικαίωμα επί σήματος ή διακριτικού γνωρίσματος: Εγχώρια λεκτικά και παραστατικά σήματα «CAMEL» όσον αφορά προϊόντα καταταγμένα στις κλάσεις 22 και 34.
   
      Απόφαση του τμήματος ανακοπών: Η ανακοπή έγινε δεκτή.
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών.
   
      Προβαλλόμενοι λόγοι ακυρώσεως: Εσφαλμένη εφαρμογή του άρθρου 8, παράγραφος 5, του κανονισμού 40/94, του Συμβουλίου καθώς και σφάλματα κατά τη διενέργεια της διαδικασίας και παράβαση των άρθρων 74 και 79 του ίδιου κανονισμού.